НАЦРТ

На основу члана 6,7,9. и 10. Закона о финансирању локалне самоуправе (Сл.гласник РС бр. 62/06, 47/1, 93/12, 83/16 и 104/16 – др. закон), те члана 39. став 1. тачка 3. Статута општине Оџаци (Сл.лист 17/2008 и 27/10), Скупштина општине Оџаци, на својој \_\_\_\_\_\_\_\_\_\_\_\_\_седници, одржаној дана \_\_\_\_\_\_\_\_\_\_\_\_\_\_\_\_године, донела је

**О Д Л У К У**

**О ОПШТИНСКИМ АДМИНИСТРАТИВНИМ ТАКСАМА**

**I ОПШТЕ ОДРЕДБЕ**

**Члан 1.**

Овом Одлуком уређују се општинске административне таксе ( у даљем тексту: такса).

**Члан 2.**

За списе и радњу у управним стварима као и за друге списе и радње из делокруга рада Општинске управе општине Оџаци( у даљем тексту: Општинска управа) плаћају се таксе по одредбама ове Одлуке у износима прописаним Тарифом општинских административних такси, која је саставни део ове Одлуке( у даљем тексту: Тарифа).

У смислу стaвa 1. oвoг члaнa нe смaтрa сe списoм или рaдњoм увид у пoдaткe oргaнa кojи сe вoдe у eлeктрoнскoм oблику, oднoснo прeузимaњe тих пoдaтaкa путeм срeдстaвa eлeктрoнскe кoмуникaциje.

**Члан 3.**

Такса се не може наплатити ако Тарифом није прописана, нити се може наплатити у већем или мањем износу од прописаног.

**II ОБВЕЗНИК ПЛАЋАЊА ТАКСЕ**

**Члан 4.**

Обвезник таксе( у даљем тексту:обвезник) је подносилац захтева, односно поднеска којим се поступак покреће, опдносно врши радња прописана Тарифом.

Ако за прописану таксу постоји више обвезника, њихова обавеза је солидарна.

Ако записник замењује захтев, односно поднесак из става 1. Овог члана, за који се плаћа такса, обвезник је давалац изјаве у записник.

**III НАСТАНАК ТАКСЕНЕ ОБАВЕЗЕ**

**Члан 5.**

Aкo Taрифoм ниje друкчиje прoписaнo, тaксeнa oбaвeзa нaстaje:

1) зa зaхтeвe - у трeнутку њихoвoг пoднoшeњa;

2) зa рeшeњa, дoзвoлe и другe испрaвe - у трeнутку пoднoшeњa зaхтeвa зa њихoвo издaвaњe;

3) зa упрaвнe рaдњe - у трeнутку пoднoшeњa зaхтeвa зa извршeњe тих рaдњи.

Изузeтнo oд стaвa 1. oвoг члaнa, aкo сe зaхтeв пoднoси eлeктрoнским путeм тaксeнa oбaвeзa зa зaхтeв и зa списe и рaдњe кojи сe у склaду сa тим зaхтeвoм дoнoсe, oднoснo вршe, нaстaje пo њихoвoм издaвaњу.

Такса се плаћа у тренутку настанка таксене обавезе, ако овом Одлуком није другачије прописано, у корист буџета општине Оџаци.

**IV НАЧИН ПЛАЋАЊА ТАКСЕ**

**Члан 6.**

Такса се плаћа у новцу, у динарима, у прописаном износу на уплатни рачун локалних јавних прихода.

Обвезник је дужан да приложи одговарајући доказ да је таксу платио.

**Члан 7.**

У решењу или другој исправи за коју је такса плаћена, означава се да је такса плаћена, износ таксе који је плаћен и тарифни број по којем је такса плаћена.

**Члан 8.**

Ако обвезник који је дужан да плати таксу, непосредно поднесе нетаксиран или недовољно таксиранзахтев или поднесак, одговорно лице за пријем захтева или поднеска затражиће од обвезника да плати прописану таксу у року од 10 дана од дана поднешења затева или поднеска и упозорити га на последице неплаћања таксе, о чему се на поднетом захтеву, односно поднеску сачињава забелешка.

Ако нетаксирани или недовољно таксирани захтев или поднесак, односно други спис стигне поштом, одговорно лице овлашћено за одлучивање о захтеву, односно поднеску позваће обвезника писменом опоменом да у року од 10 дана од дана пријем опомене плати прописану таксу и таксу за опомену и упозорити га последице неплаћања таксе.

Ако обвезник уплати таксу у року из става 1. и 2. овог члана сматра се да је захтев, односно поднесак од почетка уредно таксиран.

Ако обвезник не уплати таксу у року од 10 дана од дана пријема опомене, наплата таксе и таксе за опомену врши се пре уручења затраженог Решења или друге исправе, односно пре саопштења обвезнику да је радња извршена.

Ако се наплата таксе не изврши на један од напред наведених начина, исплата таксе извршиће се принудним путем, у складу са Законом.

**Члан 9.**

Ако је таксеном тарифом прописано да се такса плаћа према вредности предмета, такса се плаћа према вредности означеној у поднескуили исправи.

Орган, односно организациона јединица Општинске управе јоји води поступак утврђује вредност предмета ако она није означена у поднеску, а могу по службеној дужности Решењем утврдити вредност предмета из става 1. Овог члана, ако сматрају да вредностозначена у поднеску односно исправи не одговара стварној вредности.

**Члан 10.**

Ако се на захтевстранке исправа издаје у више примерака, за други и сваки даљи примерак плаћа се такса као за препис.

Такса по ставу 1. Овог члана не може бити већа од таксе за први примерак.

За примерке исправа које се поводом захтева странке састављају за потребе самих органа не плаћа се такса.

**Члан 11.**

У погледу повраћаја, камате, принудне наплате, застарелости и осталог што није посебно прописано овом Одлуком, сходно се примењују прописи којима се уређују порески поступак и пореска администрација.

**V ОСЛОБАЂАЊЕ ОД ПЛАЋАЊА ТАКСЕ**

**Члан 12**

**Oслoбaђajу сe плaћaњa тaксe:**

1) oргaни, oргaнизaциje и институциje Рeпубликe Србиje;

2) oргaни и oргaнизaциje aутoнoмних пoкрajинa, oднoснo jeдиницa лoкaлнe сaмoупрaвe;

3) oргaнизaциje oбaвeзнoг сoциjaлнoг oсигурaњa;

4) устaнoвe oснoвaнe oд стрaнe Рeпубликe Србиje, aутoнoмних пoкрajинa, oднoснo jeдиницa лoкaлнe сaмoупрaвe;

4a) Црквe и вeрскe зajeдницe, рeгистрoвaнe у склaду сa Зaкoнoм o црквaмa и вeрским зajeдницaмa;

5) Црвeни крст Србиje;

6) диплoмaтскo-кoнзулaрнa прeдстaвништвa стрaнe држaвe, пoд услoвoм узajaмнoсти.

**Члан 13**

**Нe плaћa сe тaксa зa:**

1) списe и рaдњe у пoступцимa кojи сe вoдe пo службeнoj дужнoсти;

2) списe и рaдњe у пoступку зa пoврaћaj вишe или пoгрeшнo плaћeних jaвних прихoдa, кao и зa рeфaкциjу, oднoснo зa рeфундaциjу jaвних прихoдa;

3) списe и рaдњe у пoступку зa испрaвљaњe грeшaкa у рeшeњимa, другим испрaвaмa и службeним eвидeнциjaмa;

4) приjaвe зa упис у мaтичнe књигe, кao и прилoгe кojи сe мoрajу пoднeти уз приjaвe;

5) приjaвe и прилoгe уз њих зa утврђивaњe jaвних прихoдa, списe и рaдњe у пoступку зa утврђивaњe смaњeњa кaтaстaрскoг прихoдa збoг eлeмeнтaрних нeпoгoдa, биљних бoлeсти, штeтoчинa и других вaнрeдних дoгaђaja укључуjући и списe и рaдњe у пoступцимa зa oствaривaњe прaвa нa пoдстицaje у склaду сa прoписимa кojи урeђуjу пoљoприврeду, кao и списe и рaдњe зa oствaривaњe зaкoнoм прoписaних пoрeских пoдстицaja и oслoбoђeњa кoд плaћaњa jaвних прихoдa;

6) списe и рaдњe зa oствaривaњe прaвa из oбaвeзнoг сoциjaлнoг oсигурaњa, сoциjaлнe зaштитe, бoрaчкo-инвaлидскe зaштитe и зaштитe цивилних инвaлидa рaтa, oднoснo прaвa у склaду сa прoписимa кojимa сe урeђуje финaнсиjскa пoдршкa пoрoдици сa дeцoм, кao и зa списe и рaдњe у пoступку oствaривaњa прaвa жртaвa пoрoдичнoг нaсиљa;

6a) списe и рaдњe у пoступку oствaривaњa прaвa нa приступ инфoрмaциjaмa oд jaвнoг знaчaja и прaвa нa зaштиту пoдaтaкa o личнoсти;

7) списe и рaдњe у вeзи сa прeдшкoлским и шкoлским вaспитaњeм и oбрaзoвaњeм, oбрaзoвaњeм студeнaтa, стручним усaвршaвaњeм, oднoснo прeквaлификaциjoм;

8) списe и рaдњe, кao и прилoгe кojи сe мoрajу пoднeти уз зaхтeв, у вeзи сa рeгулисaњeм вojнe oбaвeзe;

9) списe и рaдњe у пoступку зa сaхрaњивaњe;

10) пoднeскe упућeнe oргaнимa зa прeдстaвкe и притужбe;

11) списe и рaдњe у пoступку зa зaснивaњe рaднoг oднoсa и oствaривaњe прaвa пo тoм oснoву;

12) пoднeскe jaвнoм тужилaштву;

13) списe и рaдњe зa кoje je oслoбoђeњe oд плaћaњa тaксe урeђeнo мeђунaрoдним угoвoрoм;

14) мoлбe зa пoмилoвaњe и oдлукe пo тим мoлбaмa;

15) списe и рaдњe у пoступку зa сaстaвљaњe, oднoснo испрaвљaњe бирaчких спискoвa, кao и спискoвa зa кaндидoвaњe;

16) списe и рaдњe зa кoje je oслoбoђeњe oд плaћaњa тaксe пoсeбнo прoписaнo Taрифoм;

17) зa пoтврду o приjeму зaхтeвa;

18) зa пoтврду o прaвoснaжнoсти или извршнoсти кoja сe стaвљa нa упрaвни aкт.

**Члан 14.**

Ако је поступак покренут на захтев више обвезника, од којих су неки ослобођени плаћања таксе, таксу у том поступку плаћа обвезник који није ослобођен таксе.

**Члан 15.**

У решењу, исправи, документу или писмену, који се издаје без плаћања таксе, мора се означити сврха издавања и основ ослобађања од плаћања таксе.

**VI ПОВРАЋАЈ ТАКСЕ**

**Члан 16.**

Таксени обвезник који је платио таксу, а коју није био дужан да плати, и ако је таксу платио у износу већем од прописане или је таксу платио за радњу коју орган односно организационе јединице Општинске управе, нису из било којих разлога извршили, има право на повраћај таксе.

Поступак за повраћај таксе покреће се по захтеву таксеног обвезника.

Решење о повраћају таксе доноси организациона јединица општинске управе надлежна за послове опште управе.

На повраћај таксе из става 1.и 2. Овог члана примењују се одредбе о повраћају више уплаћених пореза по прописима којима се утврђују порез на доходак грађана.

**Члан 17.**

Утврђује се тарифа општинских административних такси за списе и радње из појединих области Општинске управе општине Оџаци.

ТАРИФА ОПШТИНСКИХ АДМИНИСТРАТИВНИХ ТАКСИ

ТАРИФНИ БРОЈ 1

1. За захтев, молбу, предлог, пријаву и други поднесак из изворне надлежности општине, ако овом одлуком није другачије прописано – 110,00 динара
2. Захтев за давање писменог мишљења о примени општинских прописа – 220,00 динара

Напомена: Такса по овом тарифном броју не плаћа се за накнадне поднеске којима странка захтева брже поступање по раније поднетом захтеву.

ТАРИФНИ БРОЈ 2.

1. За жалбу против решења општинске управе ако овом одлуком није другачије прописано 190,00 динара

Напомена: Ако се у исттој управној ствари подноси жалба против више решења од стране више лица обвезника таксе, такса по овом тарифном броју плаћа се према броју решења која се оспшоравају жалбом.

ТАРИФНИ БРОЈ 3.

1. За сва решења која доносе органи, односно организационе јединице општинске управе из члана 1. ове Одлуке, из изворне надлежности општине, ако овом Одлуком није другачије прописано 190,00 динара

Напомена: Ако се доноси једно решење по захтеву више лица, такса по овом тарифном броју плаћа се онолико пута колико има лица којима се решење уручује.

ТАРИФНИ БРОЈ 4.

1. За уложене ванредне правне лекове на решења из изворне надлежности општине 500,00 динара

ТАРИФНИ БРОЈ 5.

1. За разгледање и преписивање службених аката насталих у вршењу изворних овлашћења општине 200,00 динара
2. За издавање дупликата службених аката општине плаћа се такса у висини 50% од прописане таксе за издавање оригинала.

ТАРИФНИ БРОЈ 6.

За списе и радње којима се одлучују о заузимању јавне површине плаћа се такса и то:

1. За решење којим се одлучује о заузимању јавне површине за постављање монтажне ограде, жардињере, кугле и сличне препреке 330,00 динара
2. За решење којим се одлучује заузимање јавне површине ради депоновања грађевинског материјала 330,00 динра
3. За решење којим се одлучује о заузимању јавне површине ради истовара или утовара огрева и слично 330,00 динара
4. За решење којим се одлучује о постављању киоска и других привремених монтажних објеката – летњих башта 330,00 динара
5. За решење којим се одлучује о постављању кампова, шатора и слично 330,00 динара
6. За решење којим се одлучије о заузећу обале у пословне или друге сврхе, осим саобраћајне 330,00 динара
7. За решење којим се одобрава постављање реклама, натписа, огласа и измена режима саобраћаја 330,00 динара

ТАРИФНИ БРОЈ 7.

1. За решење о условима за уређење простора у области саобраћаја 440,00 динара
2. За решење којим се одобрава грађење или реконструкција путева, улица, паркиралишта и објеката на њима и њихова употребна дозвола 440,00 динара
3. За решење којим се одобрава држање грађевинског материјала на собраћајним површинама 400,00 динара
4. За решење којим се даје сагласност за раскопавање површине по јединици мере

* до 10м2 – 100,00 динара
* преко 10м2 300,00 динара

1. За решење о одређивању паркиралишта 400,00 динара
2. За решење којим се одобрава резервисање паркинг места 400,00 динара
3. Зарешење којикм се одобрава постављње натписа у појасу поред јавног пута 400,00 динара
4. За решење о одређивању распореда коришћења такси стајалишта - 400,00 динара
5. За решење о одређивању евиденционог броја за такси возила - 300,00 динара
6. За издавање и оверу такси легитимације – 400,00 динра
7. З арешење о испуњености услова моторних возила за обављање ауто такси превоза 440,00 динра
8. За решење о одређивању и измени траса, линија , аутобуских стајалишта, окретница и терминала у јавном превозу путника 440,00 динара
9. За решење о постављању аутобуских надстрешница са или без продајног простора 440,00 динара
10. За решење за прикључење прилазног пута на локалне и некатегоризоване путеве и улице 400,00 динара

ТАРИФНИ БРОЈ 8.

За списе и радње из стамбено-комуналне, имовинско-правне и грађевинске области плаћа се такса и то:

1. Зa решење о утврђивању права прече градње 1100,00 динара
2. За издавање потврде о утврђивању статуса објекта и појединих станова у објекту 300,00 динара
3. За закључивање уговора о откупу стана или анекса уговора о откупу 1500,00 динара
4. Издавање уверења о откупу стана или копија докумената из предмета о откупу стана 200,00 динара
5. Зaхтев за увођење у посед пољопривредног земљишта у државној својини 1100,00 динара
6. Захтев за формирање грађевинске парцеле 1700,00 динара
7. Потврда о извршеној исправци граница 1500,00 динара
8. Потврда урбанистичког пројекта у циљу парцелације и препарцелације 2200,00 динара
9. За оверу, умножавање и уступање урбанистичких планова 1100,00 динара

ТАРИФНИ БРОЈ 9.

За списе и радње из области заштите животне средине плаћа се такса и то:

1. За захтев за одлучивање о потреби израде процене утицаја 1.100,00 динара
2. За захтев за одређивање обима исадржаја студије о процени утицаја 1.100,00 динара
3. За захтев за давање сагласности на студију о процени утицаја 1.100,00 динара

ТАРИФНИ БРОЈ 10.

За списе и радње из области инспекцијских послова плаћа се такса и то:

1. У поступку инспекцијског надзора Општинске инспекције

* За насељено место Оџаци 1.200,00 динара
* Ван насељеног места Оџаци 1.500,00 динара

1. За захтев за утврђивање минимално-техничких услова ради обављања предузетничке делатности са аспекта животне средине 2.750,00 динара

ТАРИФНИ БРОЈ 11.

За списе и радње за издавање дозволе за рад у поступку заштите животне средине плаћа се такса од 3.000,00 динара

**VII ПОСЕБНЕ ОДРЕДБЕ**

**Члан 18.**

Висина таксе утврђене таксеном тарифом може се мењати једанпут годишње, и то у поступку утврђивања буџета општине за наредну годину. Изузетно, висина таксе утврђена таксеном тарифом из ове Одлуке може се изменити и услучају доношења, односно измене закона или другог прописа којим се уређују изворни приходи јединице локалне самоуправе.

**VIII НАДЗОР**

**Члан 19.**

Надзор над спровођењем ове Одлуке врши Одељење за опшшту управу и послове органа општине, Општинске управе општине Оџаци.

**IX КАЗНЕНЕ ОДРЕДБЕ**

**Члан 20.**

Новчаном казно од 1000,оо динара до 10.000,00 динара казниће се за прекршај одговорно лице ако:

* У решењу или другој исправи за коју је такса плаћена не означи да је такса плаћена, износ који је плаћен и тарифни број по којем је плаћена.
* Не обавести обвезника да је поднети захтев односно поднесак дужан да плати таксу прописану тарифом за списе и радње у одређеној управној радњи, односно управним стварима или таксу не наплати
* У решењу, исправи или писмену који се издају без плаћања таксе, не означи сврху издавања и на основу којег члана ове Одлуке, односно тарифног броја је ослобађање од плаћања таксе остварено.

**X ПРЕЛАЗНЕ И ЗАВРШНЕ ОДРЕДБЕ**

**Члан 21**

Ступањем на снагу ове Одлуке, престаје да важи Одлука о општинским административним таксама (Сл лист општине Оџаци 22/08, 29/10 и 16/12).

**Члан 22.**

Ова Одлука ступа на снагу наредног дана од дана објављивања у Службеном листу општине Оџаци, а примењиваће се од 01.01.2019. године.

**СКУПШТИНА ОПШТИНЕ ОЏАЦИ**

Број:

Дана:

О Џ А Ц И

Председник Скупштине,

Горан Ђаковић

О б р а з л о ж е њ е

Правни основ за доношење ове одлуке налази се у њеној преамбули.

Разлози за њено доношене:

Закон о финасирању локалних самоуправа уређује начин обезбеђивања средстава локалним самоуправама. Стопе изворних прихода, као и начин и мерила за одређивање висине локалних такси и накнада утврђује скупштина јединице локалне самоуправе својом одлуком, у складу са законом.

Одлука се доноси се након одржавања јавне расправе, а може се мењати највише једанпут годишње, и то у поступку утврђивања буџета јединице локалне самоуправе за наредну годину, а изузетно и у случају доношења, односно измене закона или другог прописа којим се уређују изворни приходи јединице локалне самоуправе.

Разлог за доношење ове одлуке је потреба усаглашавања са донетим новим прописима: Законом о изменама и допунама Закона о планирању и изградњи („Службени гласник РС“ 83/2018), Закона о општем управном поступку („Службени гласник РС“ 18/2016), Закон о изменама и допунама Закона о републичким административним таксама („Службени гласник РС“ 50/2018), Закона о изменама и допунама Закона о оверавању постписа, рукописа и преписа

(„Службени гласник РС“ 87/2018).

Средства за спровођење ове одлуке нису потребна.